Марко Ганчев
Стената

chitanka.info

Обикновено гостите в хола

все се случват викащи хора —

всеки гост, от жесток по-жесток,

критикува света с глас висок.

Да, обаче в стаята си децата

ни надвикват отвъд стената —

учейки гласно своя урок,

възхваляват света с глас висок.

Ех, не е толкоз голяма бедата —

истината е по средата.

Кой го каза това? Не позна —

по средата има стена…

1981

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.